stanford-oval/wikipedia huggingface dataset:
Maanosaliittojen cupin 2013 kokoonpanot
Lohko A > Japani

5. kesäkuuta 2013 nimetty 23 pelaajan lopullinen kokoonpano.
Lohko A > Meksiko

20. toukokuuta 2013 nimetty 23 pelaajan lopullinen kokoonpano.
Lohko A > Italia

3. kesäkuuta 2013 nimetty 23 pelaajan lopullinen kokoonpano.
Lohko B > Espanja

2. kesäkuuta 2013 nimetty 23 pelaajan lopullinen kokoonpano.
Lohko B > Uruguay

4. kesäkuuta 2013 nimetty 23 pelaajan lopullinen kokoonpano.
Lohko B > Tahiti

24. toukokuuta 2013 nimetty 23 pelaajan lopullinen kokoonpano.
Lohko B > Nigeria

7. kesäkuuta 2013 nimetty 23 pelaajan lopullinen kokoonpano.
Eugeniusz Kubiak

Eugeniusz Kubiak vuonna 1967.
Eugeniusz Kubiak (25. toukokuuta 1939 – 17. marraskuuta 2024) oli puolalainen soutaja. Hän kilpaili miesten yksikkosoudussa vuoden 1964 kesäolympialaisissa.  Kubiak kuoli 85-vuotiaana 17. marraskuuta 2024.
HMS Genista (K200)

| HMS Genista |
| --- | --- |

Aluksen vaiheet
Rakentaja:  Harland and Wolff, Belfast
Kölinlasku:  15. helmikuuta 1941
Laskettu vesille:  24. heinäkuuta 1941
Palveluskäyttöön:  8. joulukuuta 1941
Poistui palveluskäytöstä:  sääalukseksi 1947 Weather Recorder
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 shp
Nopeus:  16 solmua (30 km/h)
Miehistöä:  87
Aseistus
Aseistus:  1 x BL 4"/L45 (102 mm) Mk IX -tykki 1 x DP 3"/L50 -tykki 2 x kaksiputkista 20 mm ilmatorjuntatykkiä 2 x Mk II syvyyspomminheitintä, joihin yhteensä 40 syvyyspommia
HMS Genista (viirinumero K200) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus

Alus tilattiin 8. huhtikuuta 1940 Belfastista Pohjois-Irlannista Harland and Wolffilta, missä köli laskettiin 15. helmikuuta 1941 telakkanumerolla 1108. Alus laskettiin vesille 24. heinäkuuta ja valmistui vielä saman vuoden lopulla 8. joulukuuta.
Palvelus

Alus muutettiin sääalukseksi 1947 nimellä Weather Recorder.
HMS Kingcup (K33)

| HMS Kingcup |
| --- | --- |

Aluksen vaiheet
Rakentaja:  Harland and Wolff, Belfast
Kölinlasku:  19. heinäkuuta 1940
Laskettu vesille:  31. lokakuuta 1940
Palveluskäyttöön:  30. joulukuuta 1940
Poistui palveluskäytöstä:  myyty 1946
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 shp
Nopeus:  16 solmua (30 km/h)
Miehistöä:  87
Aseistus
Aseistus:  1 × BL 4″/L45 (102 mm) Mk IX -tykki 1 × DP 3″/L50 -tykki 2 × kaksiputkista 20 mm ilmatorjuntatykkiä 2 × Mk II -syvyyspomminheitintä, joihin yhteensä 40 syvyyspommia
HMS Kingcup (viirinumero K33) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.
Valmistus

Alus tilattiin 19. syyskuuta 1939 Belfastista Pohjois-Irlannista Harland and Wolffilta, missä köli laskettiin 19. heinäkuuta 1940 telakkanumerolla 1076. Alus laskettiin vesille 31. lokakuuta ja valmistui kaksi kuukautta myöhemmin 30. joulukuuta.
Palvelus

Alus myytiin vuonna 1946.
HMS Rhododendron (K78)

| HMS Rhododendron |
| --- | --- |
 HMS Rhododendron

Aluksen vaiheet
Rakentaja:  Harland and Wolff, Belfast
Kölinlasku:  22. toukokuuta 1940
Laskettu vesille:  2. syyskuuta 1940
Palveluskäyttöön:  18. lokakuuta 1940
Poistui palveluskäytöstä:  myyty 1950
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 shp
Nopeus:  16 solmua (30 km/h)
Miehistöä:  87
Aseistus
Aseistus:  1 x BL 4"/L45 (102 mm) Mk IX -tykki 1 x DP 3"/L50 -tykki 2 x kaksiputkista 20 mm ilmatorjuntatykkiä 2 x Mk II syvyyspomminheitintä, joihin yhteensä 40 syvyyspommia
HMS Rhododendron (viirinumero K78) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.
Valmistus

Alus tilattiin 19. syyskuuta 1939 Belfastista Harland and Wolffilta. Sen köli laskettiin 22. toukokuuta 1940 telakkanumerolla 1072. Alus laskettiin vesille 2. syyskuuta ja valmistui reilua kuukautta myöhemmin 18. lokakuuta.
Palvelus

Japanin antauduttua alus poistettiin palveluksesta ja siirrettiin varastojen tyhjennyksen jälkeen reserviin. Alus sijoitettiin poistolistalle ja myytiin 1950 laivanvarustajalle, joka nimesi sen Maj Finkeksi. Alus myytiin 1968 romutettavaksi Etelä-Afrikassa.
HMS Freesia (K43)

| HMS Freesia |
| --- | --- |

Aluksen vaiheet
Rakentaja:  Harland and Wolff, Belfast
Kölinlasku:  18. kesäkuuta 1940
Laskettu vesille:  3. lokakuuta 1940
Palveluskäyttöön:  19. marraskuuta 1940
Poistui palveluskäytöstä:  myyty 1946
Loppuvaihe:  haaksirikkoutunut 1947
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 shp
Nopeus:  16 solmua (30 km/h)
Miehistöä:  87
Aseistus
Aseistus:  1 x BL 4"/L45 (102 mm) Mk IX -tykki 1 x 3"/L50 DP -tykki 2 x kaksiputkista 20 mm ilmatorjuntatykkiä 2 x Mk II syvyyspomminheitintä, joihin yhteensä 40 syvyyspommia
HMS Freesia (viirinumero K43) oli Britannian Kuninkaallisen laivaston vuonna 1940 vesille laskettu Flower-luokan korvetti toisessa maailmansodassa.
Valmistus

Alus tilattiin 19. syyskuuta 1939 Belfastista Pohjois-Irlannista Harland and Wolffilta, missä köli laskettiin 18. kesäkuuta 1940 telakkanumerolla 1074. Alus laskettiin vesille 3. lokakuuta ja valmistui reilua kuukautta myöhemmin 19. marraskuuta.
Palvelus

Alus myytiin 1946 Hong Kongiin Wheelock Mardenille, joka nimesi sen Freelockiksi. Alus haaksirikkoutui San Jorgessa huhtikuussa 1947 hinattaessa sitä Lontoosta Shanghaihin.
2,2-dimetoksipropaani

| 2,2-dimetoksipropaani |
| --- | --- |


Tunnisteet
CAS-numero:  77-76-9
PubChem CID:  6495
SMILES:  CC(C)(OC)OC
Ominaisuudet
Molekyylikaava:  C5H12O2
Moolimassa:  104,146 g/mol
Sulamispiste:  -47 °C
Kiehumispiste:  83 °C
Tiheys:  0,847 g/cm3
2,2-dimetoksipropaani (C5H12O2) on asetaaleihin kuuluva orgaaninen yhdiste. Yhdistettä käytetään muiden yhdisteiden, esimerkiksi lääkeaineiden, valmistukseen.
Ominaisuudet, valmistus ja käyttö

Huoneenlämpötilassa 2,2-dimetoksipropaani on väritöntä nestettä. Yhdiste liukenee hieman veteen. Aine hydrolysoituu happamissa oloissa.
2,2-dimetoksipropaania valmistetaan asetonin ja metanolin välisellä reaktiolla.
2,2-dimetoksipropaania käytetään esimerkiksi lääkeaineiden ja maatalouskemikaalien valmistukseen. Orgaanisessa kemiassa se on yleisesti asetaalien valmistukseen ja erityisen käytettyä tämä on sokeri- tai steroidijohdannaisten valmistuksessa. Yhdisteestä valmistetaan myös enolieettereitä ja metyyliestereitä. 2,2-dietoksipropaania on käytetty bensiinin lisäaineena.
Nuorisotakuu

Nuorisotakuu on vuoden 2013 alussa Suomessa voimaan tullut nuorten yhteiskuntatakuu, jossa alle 25-vuotiaalle työttömälle ja alle 30-vuotiaalle vastavalmistuneelle taataan kolmen kuukauden kuluessa töitä, koulutusta tai muita työllistymistä auttavia tukitoimia.
Hallituksen tavoitteena on, että 2010-vuosikymmenen loppuun mennessä 20–24-vuotiaista yli 90 prosentilla on perusasteen jälkeinen tutkinto.
Nuorisotakuun kokeilu aloitettiin vuonna 1981, kun 13 miljoonaa markkaa osoitettiin nuorten yhteiskuntatakuun kokeiluun. Määriteltiin, että kunnan on tarjottava työ- tai harjoittelupaikka yli kolme kuukautta työttömänä olleelle nuorelle. Kokeilu liittyi niin sanottuun Rinteen mallin mukaisiin aktiivisiin työllistämistoimiin.
Vuonna 2019 Helsingin Sanomat raportoi hankkeeseen liittymättömästä samannimisestä yhdistyksestä, joka keräsi yksityishenkilöiltä rahaa puhelimitse. Yhdistys väitti tekevänsä yhteistyötä opetusministeriön kanssa, mikä ei pitänyt paikkaansa. Samoin yhdistys väitti valheellisesti tekevänsä yhteistyötä työ- ja elinkeinotoimiston palveluiden kanssa. Yhdistyksen palkanmaksu takkusi, ja entiset työntekijät kertoivat ongelmista.
Aiheesta muualla

Nuorisotakuu.fi (arkistoitu)
HMS Gentian (K90)

| HMS Gentian |
| --- | --- |
 HMS Gentian

Aluksen vaiheet
Rakentaja:  Harland and Wolff, Belfast
Kölinlasku:  20. huhtikuuta 1940
Laskettu vesille:  6. elokuuta 1940
Palveluskäyttöön:  20. syyskuuta 1940
Loppuvaihe:  myyty romutettavaksi 1947
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 shp
Nopeus:  16 solmua (30 km/h)
Miehistöä:  87
Aseistus
Aseistus:  1 x BL 4"/L45 (102 mm) Mk IX -tykki 1 x 3"/L50 DP -tykki 2 x kaksiputkista 20 mm ilmatorjuntatykkiä 2 x Mk II syvyyspomminheitintä, joihin yhteensä 40 syvyyspommia
HMS Gentian (viirinumero K90) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.
Valmistus

Alus tilattiin 19. syyskuuta 1939 Belfastista Pohjois-Irlannista Harland and Wolffilta, missä köli laskettiin 20. huhtikuuta 1940 telakkanumerolla 1070. Alus laskettiin vesille 6. elokuuta ja valmistui reilua kuukautta myöhemmin 20. syyskuuta.
Palvelus

Alus myytiin romutettavaksi 1947.
Ilmari Helaniemi

Niilo Ilmari Helaniemi, sukunimi aik. Helenius (28. lokakuuta 1895 Rauma – 25. syyskuuta 1938 Vihti) oli suomalainen vakuutusjohtaja ja Liikkeenharjoittajain Keskinäisen Vakuutusyhtiön toimitusjohtaja.
Ilmari Helaniemi pääsi ylioppilaaksi 1914. Hän opiskeli Suomessa ja ulkomailla lakia ja kaupallisia aineita ja suoritti kirjanpito- ja tilintarkastajatutkinnot.
Helaniemi toimi kaupunginvoutina Tampereella 1917, poliisimestarina Raumalla 1918 ja meriväen intendentuurin rahastonhoitajana 1918–1919. Hän toimi sitten puolustusministeriössä ylireviisorina ja toimistopäällikkönä 1919–1926 ja toimi samalla Kadettikoulun ja Merikadettikoulun käytännöllisen sotalaitosopin, taloudenhoidon ja kirjanpidon opettajana sekä oli myös asiantuntijana ja sihteerinä useissa puolustusministeriön komiteoissa. Vuonna 1923 Helaniemi perusti Kustannus Oy Suomen Sotilaan.
Helaniemi oli 1926–1929 Suomen Eläinvakuutusyhdistyksen kamreerina ja myöhemmin apulaisjohtajana. Liikkeenharjoittajain Vakuutusyhtiön toimitusjohtajana hän oli vuodesta 1929 alkaen. Helaniemi oli myös Liikkeenharjoittajain Vakuutusyhtiön ja Suomen Eläinvakuutusyhdistyksen johtokuntien jäsenenä. Lisäksi hän oli Suomen Raviurheilun Ystävien ja Suomen Laivastoliitton johtokunnan jäsenenä, Helsingin Kauppaseurassa tilintarkastajana ja takaajana sekä useissa liikeyrityksissä johtokunnan jäsenenä tai tilintarkastajana.
Ilmari Helaniemi kuoli 42-vuotiaana sydänkohtaukseen kesähuvilallaan Vihdissä syyskuussa 1938. Hänen poikansa oli suurlähettiläs Ensio Helaniemi.
Wagakki Band

| Wagakki Band |
| --- | --- |
 Yhtye vuonna 2016.
Tiedot
Tyylilaji:  J-pop, J-rock, folk-rock, folk-metal
Kotipaikka:  Tokio
Laulukieli:  japani
Jäsenet:  Yūko Suzuhana, laulu   Daisuke Kaminaga, shakuhachi   Kiyoshi Ibukuro, koto   Beni Ninagawa, shamisen   Kurona, wadaiko   Machiya, kitara   Asa, bassokitara   Wasabi, rummut  
Levy-yhtiö:  Avex Trax  
Aiheesta muualla
Kotisivut
Infobox OKNimi-testi OK: 
Wagakki Band (jap. 和楽器バンド) on japanilainen yhtye, joka soittaa rock-musiikkia perinteisillä japanilaisilla instrumenteilla (wagakki). Kahdeksanhenkisen yhtyeen jäsenillä on erilainen tausta musiikissa ja yhtye yhdistää eri tyylilajeja. Perinteisillä soittimilla soittotekniikka tuottaa erilaisia äänensävyjä varsinaisten sointujen lisäksi, joka on keskeinen osa soittamista japanilaisella pentatonisella asteikolla. Yhtye on huolellinen sovituksien kanssa ja työskentelee äänisuunittelijoiden kanssa mikrofonien ja soittovälineiden parissa jotta akustisten soittimien äänet kuuluvat elektronisten instrumenttien kanssa.
Historia > Yhtyeen muodostaminen

Vuonna 2011 Yūko Suzuhana voitti Nippon Columbian shigin-kilpailun ja pyrki yhdistämään perinteisen shigin-laulun ja nykyaikaisen musiikin. Suzuhana esiintyi livenä Nico Nico Douga -palvelussa, jossa hän voitti Miss Nico nama 2011 -kilpailun.
Suzuhana etsi vuonna 2012 koton ja shakuhachin soittajia ja rekrytoi Ibukuron ja Kaminagan akustiseen trioon. Suzuhana tapasi Wasabin, Machiyan ja Asan, jotka olivat jo suosittuja verkossa, Nico Nico Dougan järjestämässä tapahtumassa. Kurona oli Kaminagan ja Ibukuron tuntema ja liittyi yhtyeeseen. Ninagawa saapui katsomaan yhtyeen konserttia Shibuyassa ja meni esittelemään itsensä. Myös Ninagawa oli jo tunnettu videoiden tekijä.
Vuonna 2013 perustettu yhtye toimi aluksi nimellä Hanafugetsu, josta myöhemmin muodostui Wagakki Band.
Myöhemmin yhtyeen musiikkiin on lisätty vaikutteita jazzista ja lisätty pianon käyttö. Shigin-laulu rock-tempossa on haastavaa ja laulutyylissä esiintyy myös muita vaikutteita. Yhtyeen kappaleet kirjoittavat Suzuhana, Machiya ja Asa. Sävellys aloitetaan rytmiosastosta eli wadaikosta, rummuista ja bassosta, johon lisätään vanhat instrumentit kuten koto, shamisen ja shakuhachi sekä kitara lopuksi.
Historia > Ensimmäiset julkaisut ja menestys

Yhtyeen ensimmäinen musiikkivideo, Tsuki kage mai ka, oli lainakappale Hatsune Mikun kappaleesta. Videon julkaisun jälkeen Ninagawa liittyi yhtyeeseen shamisen-soittajaksi ja esiintyi jo yhtyeen toisella musiikkivideolla Rokuchōnen to ichiya monogatari. Yhtyeen kolmas musiikkivideo Tengaku (jap. 天樂) sai yli 200 000 katsomiskertaa Nico Nico Douga -palvelussa neljässä päivässä. Yhtyeen versio kappaleesta Senbonzakura (jap. 千本桜) on kerännyt miljoonia katselukertoja.
Ensimmäinen mini-albumi Joshō (jap. 序章) ja ensimmäinen täyspitkä albumi Vocalo zanmai (jap. ボカロ三昧) koostuivat vocaloid-kappaleiden lainaversioista. 
Vocalo zanmai julkaistiin huhtikuussa 2014 ja nousi Oriconin viikoittaiselle listalle korkeimman kymmenen joukkoon.
Yhtye kutsuttiin Ranskaan heinäkuussa 2014 järjestettyyn Japan Expo -tapahtumaan, joka oli yhtyeen ensimmäinen esiintyminen Japanin ulkopuolella. Yhtye on esiintynyt myös muun muassa Taipeissa ja Yhdysvalloissa. Ensimmäinen esiintyminen Yhdysvalloissa oli heinäkuussa 2015 Anime Expo -tapahtumassa.
Yhtye on tehnyt teemakappaleet myös anime-sarjoihin Sengoku Musou (Samurai Warriors) ja Twin Star Exorcists sekä televisio-ohjelmaan Shingeki no Kyojin ~Hangeki no Noroshi~. Yhtyeen kappale Kishikaisei (jap. 起死回生) on käytetty teemamusiikkina TV Tokyon vuoden 2016 olympialaislähetyksessä.
Yhtyeen seuraavat studioalbumit Yasō emaki (jap. 八奏絵巻, 2015), Shikisai (jap. 四季彩, 2017) ja Otonoe (jap. オトノエ, 2018) koostuvat yhtyeen omista sävellyksistä.
Vuonna 2020 julkaistu albumi Tokyo Singing ja vuonna 2023 julkaistu I vs I koostuvat yhtyeen omista sävellyksistä. Kappale "The Beast" on kirjoitettu tunnusmusiikiksi Baki Hanma animea varten. Vuonna 2022 julkaistu albumi Vocalo Zanmai 2 koostuu cover-versioista vocaloid-kappaleista soitettuna perinteisillä instrumenteilla.
Yhtyeen esiintymisasut ovat yhdistelmä perinteisiä vaatteita ja videopelivaikutteista.
Yhtyeen faniklubin nimi on Yae-ryu.
Historia > Yhtyeen tauko

Tammikuussa 2024 yhtye ilmoitti lopettavansa aktiviteetit vuoden 2024 lopussa ja yhtyeen jäsenet keskittyvät omiinsa. Yhtye aikoo pitää taukoa ja palaavansa jälleen myöhemmin yhtyeenä.
Jäsenet

Yhtyeen jäsenet:
Yūko Suzuhana (jap. 鈴華ゆう子), shigin-laulu
Daisuke Kaminaga (jap. 神永大輔), shakuhachi
Kiyoshi Ibukuro (jap. いぶくろ聖志), koto
Beni Ninagawa (jap. 蜷川べに), tsugaru shamisen
Kurona (jap. 黒流), wadaiko
Machiya (jap. 町屋), kitara
Asa (jap. 亜沙), bassokitara
Wasabi (jap. 山葵), rummut
Diskografia > Studioalbumit

Vocalo zanmai (ボカロ三昧) (2014)
Yasō emaki (八奏絵巻) (2015)
Shikisai (四季彩) (2017)
Otonoe (オトノエ) (2018)
Tokyo Singing (東京シンギング) (2020)
Vocalo Zanmai 2 (2022)
I vs I (2023)
Diskografia > EP:t

Joshō (序章) (2013)
Diskografia > Kokoelmat

Kiseki (軌跡) BEST COLLECTION+ (2017)
Diskografia > Live-julkaisut

Vocalo Zanmai Dai Ensoukai (jap. ボカロ三昧大演奏会) (2014)
Dai Shinnenkai 2016 Nippon Budōkan -Akatsuki no Utage- (jap. 大新年会2016日本武道館 -暁ノ宴-) (2016)
WagakkiBand 1st US Tour 衝撃 -DEEP IMPACT- (jap. WagakkiBand 1st US Tour 衝撃 -DEEP IMPACT-) (2017)
Dai Shinnenkai 2017 Tokyo Taiikukan -Yuki no Utage, Sakura no Utage- (jap. 大新年会2017東京体育館 -雪ノ宴・桜ノ宴-) (2017)
Aiheesta muualla

Wagakki Band Discogsissa. (englanniksi)
Wagakki Band Twitterissä
Wagakki Band Facebookissa
Wagakki Band VGMdb-sivustolla (englanniksi)
Wagakki Band generasia-sivustolla (englanniksi)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa 
Taiteenala:  MusicBrainz
HMS Mallow (K81)

| HMS Mallow |
| --- | --- |


Aluksen vaiheet
Rakentaja:  Harland and Wolff, Belfast
Kölinlasku:  14. marraskuuta 1939
Laskettu vesille:  22. toukokuuta 1940
Palveluskäyttöön:  2. heinäkuuta 1940
Poistui palveluskäytöstä:  Jugoslavialle 1944 Nada ja vuodesta 1945 Partizanka palautettu Britannialle Egyptille 1948 El Sudan
Loppuvaihe:  poistettu 1975
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 shp
Nopeus:  16 solmua (30 km/h)
Miehistöä:  87
Aseistus
Aseistus:  1 × BL 4″/L45 (102 mm) Mk IX -tykki 1 × DP 3″/L50 -tykki 2 × kaksiputkista 20 mm ilmatorjuntatykkiä 2 × Mk II -syvyyspomminheitintä, joihin yhteensä 40 syvyyspommia
HMS Mallow (viirinumero K81) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.
Valmistus

Alus tilattiin 19. syyskuuta 1939 Belfastista Pohjois-Irlannista Harland and Wolffilta, missä köli laskettiin 14. marraskuuta 1939 telakkanumerolla 1065. Alus laskettiin vesille 22. toukokuuta 1940 ja valmistui reilua kuukautta myöhemmin 2. heinäkuuta.
Palvelus

Alus luovutettiin vuonna 1944 Jugoslavialle, joka liitti sen laivastoonsa nimellä Nada. Alus nimettiin seuraavana vuonna Partizankaksi. Alus palautettiin Britannian laivastolle, joka palautti sen alkuperäiselle nimelle. Vuonna 1948 alus myytiin Egyptille, joka nimesi sen El Sudaniksi. Se oli 1970-luvun alusta koululaivana, kunnes alus poistettiin palveluksesta 1975.
HMNZS Waikato

| HMNZS Waikato |
| --- | --- |


Aluksen vaiheet
Rakentaja:  Harland and Wolff, Belfast
Kölinlasku:  10. tammikuuta 1964
Laskettu vesille:  18. helmikuuta 1965
Palveluskäyttöön:  16. syyskuuta 1966
Loppuvaihe:  upotettu keinotekoiseksi riutaksi 2000
Tekniset tiedot
Uppouma:  3 251 t (kuormattu)
Pituus:  113,4 m
Leveys:  12,5 m
Syväys:  5,5 m
Koneteho:  30 000 shp
Nopeus:  28 solmua
Miehistöä:  251-263
Aseistus
Aseistus:  2 × DP 4,5"/L45 Mk.6 -laivatykkiä kaksiputkisena asennuksena 1 x neliohjuksinen Sea Cat GWS.22 2 x Oerlikon 20 mm 1 x Mk10 Limbo-sukellusveneentorjuntaheitin 1 x Westland Wasp
HMNZS Waikato (viirinumero F55) oli Uuden-Seelannin kuninkaallisen laivaston Leander-luokan fregatti.
Valmistus

Alus tilattiin 1963 Belfastista Harland and Wolffilta, missä köli laskettiin 10. tammikuuta 1964 telakkanumerolla 1 004. Alus laskettiin vesille 18. helmikuuta 1965 ja otettiin palvelukseen 16. syyskuuta 1966. Alus valmistui kolme päivää myöhemmin 19. syyskuuta.
Palvelus

Alus upotettiin keinotekoiseksi riutaksi 18. joulukuuta 2000 Tutukakaan.
Luettelo Loviisan julkisista taideteoksista ja muistomerkeistä

Luettelo Loviisan julkisista taideteoksista ja muistomerkeistä sisältää Loviisan kaupungissa olevat pysyvät patsaat, muistomerkit ja muistolaatat. Loviisaan on liitetty Pernajan, Liljendalin ja Ruotsinpyhtään kunnat.
Ramiro III

| Ramiro III |
| --- | --- |
 
Leónin kuningas
Valtakausi:  966–984
Edeltäjä:  Sancho I
Seuraaja:  Bermudo II

Kuollut:  984
Ramiro III oli Leónin kuningas vuosina 966–984. Hän nousi kuninkaaksi viisivuotiaana isänsä Sancho I:n kuoltua myrkytykseen. Hallintoa hoiti hänen tätinsä Elvira Ramírez.
Leónissa puhkesi vuonna 982 sisällissota ja Ramiro III pakeni Astorgaan, missä hän kuoli vuonna 984, tai toisen lähteen mukaan 26. kesäkuuta 985. Valtaan nousi tällöin Bermudo II.
Kansainvälinen käsipalloliitto

| Kansainvälinen käsipalloliitto> International Handball Federation |
| --- | --- |

 IHF:n pääkonttori Baselissa.
Laji:  käsipallo
Tyyppi:  urheilujärjestö
Toimialue:  kansainvälinen
Lyhenne:  IHF
Perustettu:  12. kesäkuuta 1946
Sijainti:   Basel, Sveitsi
Presidentti:  Hassan Mustafa
Jäsenyydet:   Kansainvälinen olympiakomitea 
Jäsenet:  209 kansallista käsipalloliittoa
Aiheesta muualla
Sivusto
Infobox OKNimi-testi OK: 
Kansainvälinen käsipalloliitto (engl. International Handball Federation, IHF) on kansainvälinen käsipallon kattojärjestö. IHF toimii kattojärjestönä kansallisille jäsenjärjestölle ja sen tehtäviin kuuluu muun muassa lajin sääntöjen kehittäminen ja miesten ja naisten maailmanmestaruuskilpailujen sekä olympiaturnausten järjestäminen.
IHF perustettiin 11. heinäkuuta 1946. Nykyisin sen päämaja sijaitsee Baselissa, Sveitsissä. IHF:n puheenjohtajana on toiminut vuodesta 2000 lähtien egyptiläinen Hassan Mustafa.
Kansainvälinen maahockeyliitto

| Kansainvälinen maahockeyliitto> Fédération Internationale de Hockey |
| --- | --- |

 FIH:n jäsenvaltiot maailmankartalla.
Laji:  maahockey
Tyyppi:  urheilujärjestö
Toimialue:  kansainvälinen
Lyhenne:  FIH
Perustettu:  7. tammikuuta 1924
Sijainti:   Lausanne, Sveitsi
Presidentti:  Tayyab Ikram
Jäsenyydet:   Kansainvälinen olympiakomitea 
Jäsenet:  140 kansallista maahockeyliittoa
Aiheesta muualla
Sivusto
Infobox OKNimi-testi OK: 
Kansainvälinen maahockeyliitto (ransk. Fédération Internationale de Hockey sur Gazon, FIH) on maahockeyn kansainvälinen kattojärjestö, joka vastaa lajin kansainvälisten arvokilpailujen järjestämisestä. Merkittävin kansainvälinen arvoturnaus on lajin maailmanmestaruuskilpailut, sekä olympiaturnaus.
FIH perustettiin 7. tammikuuta 1924 Pariisissa. Paul Léauteyn perustaman järjestön taustalla oli maahockeyn pudottaminen vuoden 1924 olympialaisista, sillä lajilta puuttui kansainvälinen organisaatio. Liiton perustajajäsenet olivat Itävalta, Belgia, Espanja, Ranska, Sveitsi, Tšekkoslovakia ja Unkari. Vuonna 1982 FIH yhdistyi naisten maahockeyn kansainvälisen liiton IFWHA:n kanssa.
Liitto toimii yhteistyössä alueellisten järjestöjen kanssa. FIH:iin kuuluu nykyään 132 jäsenvaltiota, ja sen päämaja sijaitsee Sveitsin Lausannessa.
Mormonin kirja
Syntyvaiheet > Tausta

Myöhempien aikojen pyhien Jeesuksen Kristuksen kirkon (MAP-kirkko) perustaja ja ensimmäinen profeetta Joseph Smith nuorempi vaikutti Koillis-Yhdysvalloissa 1800-luvun ensimmäisellä puoliskolla. Alueella vaikutti useita restorationistisia liikkeitä. Näyt, enkeli-ilmestykset, armolahjat ja muut yliluonnolliset kokemukset olivat yleisiä, ja aikakautta kutsutaan ”toiseksi suureksi herätyskaudeksi”. Varsinkin protestanttiset kirkot pyrkivät lisäämään painoarvoaan, mutta samalla tavallinen kansa tulkitsi uskontoa yhä itsenäisemmin ja monipuolisemmin.
Smithin lapsuudenkoti oli uskonnollinen, mutta se ei ollut sitoutunut mihinkään yksittäiseen kristinuskon suuntaukseen. Smithien käsityksiin vaikuttivat ainakin presbyterismi, metodismi ja universalismi. Vaikutusta oli myös kansantaikuudella, jonka moni samaisti Raamatussa kuvattuihin ihmetekoihin. Kadonneita esineitä ja kätkettyjä aarteita etsittiin taikavarpujen ja muiden apuvälineiden avulla. Kaivoa kaivaessaan nuori Smith löysi ensimmäisen ”näkykivensä”, jonka käyttäjänä hänestä tuli siinä määrin maineikas, että hänet palkattiin etsimään kadonnutta espanjalaista hopeakaivosta.